Document ID: 31998D0222

31998D0222
L 082/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 март 1998 година
за изменение на Решение 92/486/EИО относно установяване на формата на сътрудничество между центъра за управление (сървър) „Анимо“ и държавите-членки
(текст от значение за ЕИП)
(98/222/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/EИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Решение 92/118/EИО (2), и по-специално член 20, параграф 3 от нея,
като има предвид, че в резултат от работата, проведена на общностно равнище, в хода на проучвания и семинари структурата на мрежата „Анимо“ трябва да бъде преразгледана, така че да може да бъде въведена ветеринарната система, интегрираща различни компютърни приложения;
като има предвид, че Решение 92/486/EИО на Комисията от 25 септември 1992 г. относно установяване на формата на сътрудничество между центъра за управление (сървър) „Анимо“ и държавите-членки (3), последно изменено с Решение 97/395/EО (4), следва да бъде изменено, за да въведе преходен период; като има предвид, че определени крайни срокове следва да бъдат определени за преразглеждане на настоящата система;
като има предвид, че мерките, предвидени в настоящото решение, са в съответствие със становището на Постоянния ветеринарен комитет.
ПРИЕ НАСТОЯЩОТО РЕШЕНИЕ:
Член 1
Решение 92/486/EИО се изменя, както следва:
1.
В член 2a се добавя нов параграф 3:
„3. За периода от 1 април 1998 г. до 31 март 1999 г. координационните органи, предвидени в член 1, гарантират, че договорите, предвидени в посочения член, се удължават за срок от една година.
По отношение на настоящия параграф се прилагат следните такси:
386 ECU за звено (централно звено, местно звено, граничен инспекционен пункт) за всички звена на „Анимо“, изброени в Решение 96/295/EО, последно изменено с Решение 98/167/EО (5).
2.
Добавя се следният член 5a:
„Член 5a
Настоящото решение ще бъде преразгледано преди:
-
1 октомври 1998 г., за да разгледа въпроса за директни връзки между националните сървъри,
-
31 януари 1999 г., за да разгледа как е изградена архитектурата на мрежата „Анимо“.“
Член 2
Настоящото решение влиза в сила на 1 април 1998 г.
Член 3
Адресати на настоящото решение са държавите-членки.
Съставено в Брюксел на 18 март 1998 година.

Labels: 12
3
17
6